ફાસ્ટ બોલિંગ આક્રમણ આ પાંચ બોલરો સંભાળશે – મોહમ્મદ શમી, જસપ્રીત બુમરાહ, ઈશાંત શર્મા, ઉમેશ યાદવ અને ભૂવનેશ્વર કુમાર. આફ્રિકાની ગ્રીન-ટોપ પિચો પર દક્ષિણ આફ્રિકાના બેટ્સમેનોને પડકારવા મુશ્કેલ કામ છે, પણ આ પાંચ ફાસ્ટ બોલરોને સાથ આપશે બે સ્પિનર – રવિચંદ્રન અશ્વિન અને રવિન્દ્ર જાડેજા. મધ્યમ ઝડપી બોલર હાર્દિક પંડ્યાનો પણ ટીમમાં સમાવેશ કરાયો છે. આમ, હાશીમ અમલા, એબી ડી વિલિયર્સ અને કેપ્ટન ફાફ ડુ પ્લેસી જેવા ગૃહ ટીમના ધુરંધર બેટ્સમેનોને કાબૂમાં રાખવાનું કામ આ બોલરોએ સંભાળવાનું રહેશે.